cyanic-selkie/wikianc huggingface dataset:
Validitet
I vitenskapelig forskning er validitet eller gyldighet en betegnelse på  hvor godt man klarer å måle det man har til hensikt å måle eller undersøke. Det er tolkningen av dataene som valideres, ikke selve målemetodene eller testene.
En konklusjon er sann dersom den er basert på sanne premisser.
En konklusjon basert på en eller flere usanne premisser er ikke valid.
Intern validitet
Intern validitet går på om resultatene kan oppfattes som riktige.
Dette betyr at man må spørre seg om man har funnet de riktige kildene for undersøkelsen, om man som forsker trekker de riktige beslutningene fra dataene som man finner og om de er gjenspeiler virkeligheten.
Ginzburg-Landau-teori
Ginzburg-Landau-teorien er i fysikken en teori for superledning. Teorien er ikke så detaljert som BCS-teorien, men til gjengjeld er den er den svært mye enklere å håndtere matematisk, og gir de viktigste makroskopiske egenskapene til en superleder slike som Meissner-effekten, skillet mellom type-I og type-II superledere, Josephson-effekten, samt at den inneholder de to karakteristiske lengde til en superleder: korrelasjonslengden og penetrasjonsdybden.
Teorien ble utviklet i 1950 av Vitalij Ginzburg, som anvendte Lev Landaus teori for annenordens faseoverganger, på superledere. Den meste kjente prediksjonen fra teorien er eksistensen av kvantiserte virvler, gjort av Alexei Abrikosov i 1957. Abrikosov ble æret for dette med nobelprisen i fysikk i 2003.
Teori
Ginzburg-Landau-teoriens mest sentrale størrelse er en kompleks ordensparameter Ψ som oppstår ved en faseovergang, dvs. Ψ = 0 over den kritiske temperaturen. Eksistensen av en ikke-null verdi for denne ordensparameteren er altså det som definerer en superleder.
Det antas så at superlederens frie energi er en positiv definitt funksjonal av ordensparameteren, noe som rekkeutviklet nær den kritiske temperaturen gir
Hvor α er β fenomenologiske konstanter, m er elektronets effektive masse, og A er det elektromagnetisk vektorpotensialet.
Ginzburg-Landau-ligningen framkommer ved minimering av den frie energien som gir ligningen
for ordensparameteren samt resultatet
for den elektriske elektrisk strømtettheten. Den første ligningen har samme form som en ikke-lineær, tidsuavhengig Schrödinger-ligningen, noe som er viktig i forhold til tolkningen av teorien. Ginzburg-Landau-teori kan også utledes og tolkes som en kvantemekaniske middelfelt-teori.
En superleder har to innebygde karakteristiske lengder: korrelasjonslengden ξ og penetrasjonsdybden λ, som begge avhenger av temperatur og hvilket materiale superlederen er laget av, og som begge kan defineres ut fra α og β ved
og
hvor Ψ0 er likevektsverdien til Ψ i fravær av magnetfelt.
Tolkningen av de to parametrene er:
Tussokgress
Den vokser i tette klumper på fuktige kystområder og med en høyde på to meter eller mer kan den være svært dominerende i landskapet.
Hans J. Holm
Hans Jørgen Holm (født 9. mai 1835 i København, død 22. juli 1916 i Ordrup ) var en dansk arkitekt og professor ved Kunstakademiet i København. Han var en av de ledende arkitektene innen nasjonalromantikken i Danmark de siste tiårene av 1800-tallet.
Fra 1866 til 1879 var Holm assistent ved undervisningen i bygningskunst på arkitektskolen og ved modellskolen 1867-70, og fra 1883 til 1908 var han professor ved arkitektskolen. I 1872-73 var han konstituert som bygningsinspektør i Københavns kommune. Han ble medlem av akademiet i 1873.
Holm var mottaker av Dannebrogordenen.
John Foster Dulles
John Foster Dulles (født 25. februar 1888 i Washington, D.C. i USA, død 24. mai 1959 samme sted) var en amerikansk politiker. Han var bror av Allen Welsh Dulles, sjef for Central Intelligence Agency (CIA) (1953–1959). Sammen med broren hadde han interesser i advokatfirmaet Sullivan and Cromwell som ofte omtales som det fremste forretningsadvokatselskapet i det tjuende århundre.
John F. Dulles er mest kjent som amerikansk utenriksminister under president Dwight D. Eisenhower i perioden 1953 til 1959. Han var en markant motstander mot kommunismen og en av sterkeste forkjemperne for et hard linje mot Sovjetunionen i den kalde krigen. Han var en av «arkitektene» bak den såkalte terrorbalansen. I 1959 ble han tildelt Presidentens frihetsmedalje.
Liv og virke
Dulles var – som svært mange i amerikansk politikk – utdannet jurist med internasjonal rett som spesialfelt. Denne ekspertisen førte ham til Frankrike og arbeid i den amerikanske delegasjonen under forhandlingene om Versaillestraktaten og fredsavtalen etter første verdenskrig i 1918. Den førte han også inn som styremedlem i det tyske kjemiselskapet IG Farben som hadde inngått i partnerskap med det amerikanske Standard Oil.
Han var som utenriksminister blant annet sentral ved USA og CIAs støtte til et kupp utført av guatemalske militære offiserer, mot den demokratisk valgte regjeringen i Guatemalas og president Jacobo Árbenz Guzmán i 1954. Fruktselskapet United Fruit Company hadde lagt press på den amerikanske regjeringen for å få til et slikt kupp.
John Foster Dulles var presbyteritansk protestant, men sønnen Avery som konverterte til den katolske tro mens han studerte ved Harvard University, ble prest i jesuittordenen og en av USAs fremste katolske teologer, og ble kreert kardinal i 2001 av pave Johannes Paul II.
Halvspekkhogger
Beskrivelse
Halvspekkhogger er en tannhval med en slank kropp og en ryggfinne som kan bli opp mot 30 cm høy. Halespissene er spisse og halens midtdel har et tydelig hakk. Fargen er mørkegrå eller svart. De blir omkring 6 meter lange og kan veie opp mot 1 500 kg. Levetiden er cirka 60 år.
Utbredelse
Halvspekkhogger lever i kystnære tempererte og tropiske vannmasser i alle verdenshavene (unntatt i polhavene), herunder også langs deler av norskekysten. Det er usikkert hvor mange dyr som finnes, men forskere har estimert at det finnes omkring 40 000 i det østlig Stillehavet. Dette er sannsynligvis den største populasjonen.
Atferd
Falske spekkhoggere er sosiale dyr som typisk lever i flokker på 10-50 dyr. Som andre tannhvaler bruker også denne arten ekkolokalisering for å orientere seg. Arten er hurtig og aktiv. Den er kjent for å kunne hoppe høyt over vannflaten. Arten er også en av de arter som gjerne oppsøker båter for å ri på baug- eller hekkbølgene. Det er dessuten kjent at halvspekkhogger kan pare seg med tumler og få fertilt avkom.
Annet
Halvspekkhogger tilhører de hvalartene som oftest strander. Dagbladet meldte 1. juni 2009 i sin nettavis at 55 falske spekkhoggere hadde strandet på Long Beach i Cape Town, Sør-Afrika. Av disse måtte 34 avlives, ettersom de svømte opp på land igjen etter hvert som de ble reddet.
Gewog
Gewog er en undernasjonal, lokaladministrativ inndeling i Bhutan, muligens tilsvarende norske kommuner. Det er (pr 2005) 205 gewoger i Bhutan. En gewog er en gruppe landsbyer, og ligger dermed mellom dzongkhag (fylke) og landsby som administrativ enhet.
Etter innføringen av Local Government Act i 2009 har landet fem ulike undernasjonale administrative områder
Unisys
Unisys Corporation er et amerikansk IT-selskap med hovedkontor i Pennsylvania.
Historie
Røttene til Unisys går helt tilbake til 1873.
Unisys ble dannet i 1986 som en fusjon mellom to amerikanske selskap: Sperry Rand og Burroughs Adding Machine Co. For Burroughs går historien tilbake til 1886, da William Seward Burroughs grunnla American Arithometer Company, som de første som introduserte en kommersiell regne- og bokholdermaskin på markedet. Med navneskiftet til Burroughs Adding Machine Co. i 1905 fortsatte man å selge mange innovative maskiner i de følgende årene. Sperry Rand hadde på samme måte en innovativ bakgrunn og oppsto som en fusjon av Remington Rand og Sperry Gyroscope, to selskaper som ble etablert i det 20. århundrets første tiår.
Sperry utviklet og solgte navigasjonssystemer, mens Remington oppnådde berømmelse med den første «støysvake» skrivemaskinen og oppfant den første elektroniske skrivemaskinen helt tilbake i 1925. Remington lanserte Remington Eniac, den første digitale datamaskinen, i 1945 og Univac i 1950, datamaskinen som viste seg å være den viktigste forgjenger til våre moderne, digitale systemer.
Tidslinje
2000 – Salg- og markedsføring av ES7000 bedriftstjenere – den første tjeneren på markedet som utnytter Windows 2000 Datasenter Servers støtte av opp til 32-prosessorer. 1998 – Unisys tar initiativ for å bringe bedriftsklasse teknologi inn i Windows NT miljøet. Som en del av denne planen annonseres Cellular Multi-Processing (CMP), som introduserer bedriftsklasse teknologier som høyhastighets I/O, partisjonering og cross-bar arkitektur til Intel-baserte Windows NT tjenere. 1996 – Unisys introduserer ClearPath Heterogeneous Multi-Processing (HMP), som gjør det mulig å integrere A-serien og 2200-serien (applikasjoner og databaser) med UnixWare og Windows NT (applikasjoner og databaser) på en og samme plattform. 1994 – Forretningsområdet Services og løsninger blir selskapets største, enkeltstående område. 1993 – Unisys introduserer 2200/500, den første mainframe-baserte complementary metal oxide semiconductor (CMOS) teknologien. 1992 – Unisys etablerer en forretningsenhet for levering av IT-tjenester. 1989 – Unisys introduserer Micro A, den første en-brikkes mainframe for skrivebordet. 1986 – Sperry og Burroughs fusjonerer og danner Unisys Corporation. Sperry introduserer 2200-serien, forløperen til det nåværende ClearPath IX systemet. 1981 – Burroughs introduserer A-Serien, forløper til det nåvarende ClearPath NX systemet. 1980 – Burroughs lanserer resultatformidling i golfturneringen under 109th Open Championship Muirfield, Skottland.
1976 – Sperry introduserer det første cache-minne disk subsystemet. 1965 – Sperry introduserer 1108, den første fler-prosessor datamaskinen. 1961 – Burroughs introduserer B5000-serien, den første datamaskinen med to prosessorer og virtuelt minne. 1960 – Sperry introduserer 1100-serien, forløper for 2200-serien. 1959– Burroughs er pionerer med bruken av «magnetic ink character recognition» (MICR). 1955 – Sperry og Remington Rand fusjonerer og danner Sperry Rand. 1953 – Burroughs introduserer den første regnemaskinen med 10 taster. Remington Rand introducer UNIVAC 1103, den første kommersielle maskinen som bruker RAM-minne. 1952 – UNIVAC skaper historie ved å forutsi valget av Dwight D. Eisenhower som USAs president, før valgslokalene stenger. 1951 – Remington Rand leverer UNIVAC computer til U.S. Census Bureau. 1950 – Remington Rand kjøper opp Eckert-Mauchly Computer Corp. 1949 – Remington Rand produserer 409, verdens første kommersielle datamaskin. 409-modellen ble senere solgt under varemerkene Univac 60 og 120 og var den første datamaskinen brukt av det amerikanske skattevesenet (Internal Revenue Service) og den første datamaskinen installert i Japan.
1946 – ENIAC, verdens første og største digitale multifunksjons-datamaskin, utvikles på University of Pennsylvania av J. Presper Eckert og John Mauchly. 1933 – Sperry Corp. dannes. 1930 – I tett samarbeid med løytnant James Doolittle utviklet Sperry Gyroscope ingeniører den kunstige horisont og navigationsgyrometeret til luftfartsindustrien, som hurtig fant vei ombord på postfly og nystartede, kommersielle luftfartsselskaper. TWA var den første kommersielle kjøper av disse to produktene. 1928 – Burroughs runder 1 million solgte addisjonsmaskiner. 1927 – Remington Typewriter og Rand Kardex fusionerer og danner Remington Rand. 1925 – Burroughs introduserer den første transportable addisjonsmaskinen på 10 kilo. Remington Typewriter introduserer USAs første, elektroniske skrivemaskin. 1923 – Burroughs introduserer multiplikasjons-/faktureringsmaskinen. 1911 – Burroughs introduserer den første additions-/subtraktionsmaskinen. 1910 – Sperry Gyroscope Co. grunnlegges og fremstiller og selger navigationsutstyr. 1909 – Remington Typewriter Co. introduserer den første «støysvake» skrivemaskinen. 1905 – American Arithmometer skifter navn til Burroughs Adding Machine Co. 1886 – American Arithmometer Co. grunnlegges og fremstiller og selger den første, kommersielt funktionsdyktige addisjons- og bokholderimaskinen, oppfunnet av William Seward Burroughs. 1873 – E. Remington & Sons lanserer den første, kommersielle funktionsdyktige skrivemaskinen.
Unisys i Norge
Unisys A/S nyse: UIS er et datterselskap som Unisys Corporation eier. Unisys A/S har hovedkontor i Oslo. Det norske Unisys er en integreret del av Unisys North, som består af Unisys i Danmark, Finland, Sverige, Nederland, Belgia, Luxembourg og Norge.
Unisys er kjent som en av de store leverandørene av servere og mainframes til forretningskritiske applikasjoner, som f.eks. reservasjonssystemer til fly/tog-bransjen og kjernesystemer til bank- og finansverdenen. Hardware/software-salget er fortsatt en viktig del av forretningen, selv om det utgjør under en femtedel av omsetningen. De største områdene for Unisys, er it-konsulentydelser, services og herunder spesielt it-outsourcing.
Horst Queck
Horst Queck (født 5. oktober 1943 i Steinach) er en tidligere tysk skihopper, som representerte DDR.
I sesongen 1969/70 ble Queck sammenlagtvinner av den tysk-østerrikske hoppuka. Dette ble hans eneste internasjonale triumf. Etter at han la opp som hopper, var han trener, først på klubbnivå, senere på forbundsplan.
Plateau de Beille
Plateau de Beille er et vintersportssted i Pyreneene. Det ligger i departementet Ariège i regionen Occitanie. Stedet ligger ca. 1790 meter over havet, mellom Tarascon-sur-Ariège og Ax-les-Thermes, nær grensen til Spania.
Elusive
Elusive var et norsk gothic metal-band etablert i 1996 og opphørte i 2009.
Plateau de Beille
Tour de France
Plateau de Beille har vært målgang for Tour de France-etapper fem ganger, og skal være målgang på etappe 12 i 2015.
Elusive
Bandet var signert med Pandaimonium Records og ga ut debutalbumet Destination Zero i februar 2001. De fikk også spilt sammen med The Mission på deres turne i 2005. Bandet har musikkvideoen "Dream On Sister" som var en av sangene fra albumet Locked Doors, Drinks and Funerals (2007). Denne sangen ble også utgitt som EP plate, samme år.
Plateau de Beille
Tour de France
Med start i Les Cabannes (535 moh.), er stigningen opp til Plateau de Beille (1790 moh.) 15,8 km. Dette gir en stigningsprosent på 7,9%, med en maksimum på 10,8% i enkelte partier.
Elusive
Olsson var gitarist i Theatre of Tragedy fra 1997 til 1999 og i Elusive fra han og Jan Kenneth Barkved etablerte bandet i 1996/1997 til bandet opphørte i 2009. Han er bror av Kenneth Olsson (tidligere trommeslager i Tristania). Han driver nå med soloprosjekter, men er også gitarist, mikser og låtskriver i bandet Long Night. Dette bandet ga ut EP-en Sorrow Returns i 2016. Olsson står også for den offisielle facebook-siden til tidligere bandet Elusive, der han har gitt ut gamle demoer og tidligere-ikke-utgitte sanger fra bandet, men også fra bandene Wake og Morendoes. Han har også gitt ut sanger der han selv står for vokal og låtskriving. Dette er mer hans soloprosjekter, der vi for første gang hører hans egen sangstemme med sitt særpreg innen goth-rock.
Diskografi
Et fjerde album var planlagt og delvis innspilt, men etter Barkveds død ble ikke dette utgitt.
Nordkoreansk won
Won (eller wŏn) er valutaen i Nord-Korea. En won deles i 100 chon (eller chŏn). Nordkoreansk won blir utstedt av Nord-Koreas sentralbank.
Etymologi
Wŏn er et kognat fra kinesisk yuan og japansk yen. Alle de tre ordene betyr «rund form». En wŏn er delt i 100 chŏn (전; 錢; McCune-Reischauer: chŏn; revidert romanisering: jeon), som betyr «penger».
Historie
Wŏn ble nordkoreansk valuta 6. desember 1947 og erstattet den koreanske yen som fremdeles var i bruk. Den ble revaluert til en kurs av 100 til en i 1959 på grunn av inflasjon. Wŏn var også navnet på en tidligere koreansk myntenhet, se koreansk won.
Nordkoreansk wŏn er utelukkende ment for den nordkoreanske befolkningen. Handelsbanken (무역은행) utsteder egne sedler for besøkende, eller riktigere sertifikater for innløsning. Nord-Korea har produsert to ulike former for sertifikater for besøkende; en type for besøkende fra sosialistiske land som er farget rødt, eller stemplet rødt, samt en annen type for besøkende fra kapitalistiske land, som er faget blå eller grønn, eller stemplet tilsvarende.
Høy inflasjon fulgte den endrede verdifastsettingen i en slik grad at verdien nå ligger nær den til sørkoreansk won. Utenlandsk valuta, som amerikansk dollar og særlig Euro, er mer verd enn den lokale valutaen på svartebørsen enn den offisielle vekslingskursen.
Revalueringen i 2009
Gamle sedler ble gjort ugyldige fra og med 30. november 2009, mens nye sedler ikke var tilgjengelige før den 7. desember 2009. Dermed var tilgjengelig og gyldig valuta utilgjengelig i en uke og det meste av butikker, restauranter og transport ble stengt. De forretningene som ble holdt åpne var de som solgte varer til landets politiske elite og utlendinger som kunne kjøpe varer med utenlandsk valuta. Frykt blant nordkoreanske tjenestemenn om sosial utro har ennå ikke slått til. Det kinesiske nyhetsbyrået Xinhua beskrev reaksjonen blant nordkoreanere flest som kollektiv panikk; den koreanske armeen fikk høynet beredskap i ubektreftede meldinger forteller om uro i enkelte byer, som igjen førte til at pengemengden som kunne veksles ble økt.
Bilder av de nye sedlene ble offentliggjort 4. desember 2009 i avisa Chosun Shinbo som retter seg mot nordkoreanere i Japan. Valutaen falt 96 prosent mot den amerikanske dollaren de første dagene etter revalueringen.
Andre won
Mynter som benyttes er
Under den kalde krigen var det et spesielt system for å merke myntene for spesielle grupper. Mynter uten stjerner var bare for nordkoreanere, en stjerne betød mynter for besøkende fra sosialistiske land og mynter med to stjerner var for besøkende fra kapitalistiske land. I tillegg kom er antall minnemynter, som i hovedsak ble produsert med tanke på utenlandske samlere.
Tredje won
Mynter kommer i valørene 1, 5, 10 og 50 chon og 1. Landets riksvåpen finnes på forsiden, mens blomster, særlig Kimjongilia og Kimilsungia finnes på baksiden.
Første won
Det er to typer sedler for utenlandske besøkende (eller sertifikater).
Andre won
For serien produsert i 1978 ble sedlene overtrykket og utstyrt med egen nummerserie:
I 1988 utstedte Handelsbanken (무역은행) (i motsetning til Nordkoreas sentralbank) to spesielle serier av utenlandske sertifikater. De inkluderte 1 chŏn, 5 chŏn, 10 chŏn, 50 chŏn, ₩1, ₩5, ₩10 og ₩50. Serien for kapitalistiske besøkende var blå-grønn, mens serien for sosialistiske besøkende var rosa. Chŏnsedlene hadde et enkelt design med mønster og verdi, mens de sosialistiske wŏnsedlene hadde International Friendship Exhibition som motiv og de kapitalistiske wŏnsedlene hadde bilde av Chollimastatuen.
Sedler i sirkulasjon er:
Vanligvis har 100, 1 000 og 5 000 wŏnsedlene samme utforming, men med ulike farger. Nord-Korea har også tidligere produsert sertifikater med nøyaktig samme design, der eneste forskjell har vært verdien.
Tredje won
De første seddlene av den tredje nordkoreanske won ble utgitt i verdiene 5, 10, 50, 100, 200, 500, 1 000, 2 000 og 5 000 won. Kim Il-sung er vist på forsiden av den høyeste valøren, mens 100 won seddlelen viser Peoner, mens de øvrige sedlene viser personer og monumenter fra Nord-Korea.
Pappenheim (by)
Pappenheim er en by i Tyskland i delstaten Bayern i Landkreis Weißenburg-Gunzenhausen. Byen ligger ved Altmühl mellom Treuchtlingen og Eichstätt.
Bynavnet har også blitt kjent gjennom uttrykket «Jeg kjenner mine pappenheimere» fra Schillers drama Wallensteins død.
Britta Heidemann
Britta Heidemann (født 22. desember 1982 i Köln) er en tysk fekter som konkurrerer med kårde. Hun opplevde sin største triumf under OL 2008 i Beijing, der hun slo rumenske Ana Maria Brânză i finalen, bare minutter før landsmannen Benjamin Kleibrink tok gull i herrenes florett.
Hennes største prestasjon før dette var en gullmedalje under VM 2007. Under OL 2004 i Athen tok hun sølv i lagkonkurransen sammen med sine lagvenninner Claudia Bokel og Imke Duplitzer. Heidemann bor og studerer i Köln.
Aina Stenersen
Aina Stenersen (født 4. september 1983 i Oslo) er en norsk politiker (FrP).
Stenersen har vært leder av Oslo kommunes helse- og sosialutvalg i flere år. Hun er gruppenestleder, og mangeårig bystyrerepresentant for Frp i Oslo.
Hun er også vararepresentant og møtende representant til Stortinget fra Oslo.
Politiker
I 2010 ble hun valgt inn som sentralstyremedlem i ungdomspartiet. Fra 2007 til 2009 var hun også leder av Fremskrittspartiets Ungdom i Oslo.
Stenersen har jobbet som politisk rådgiver for Frps stortingsgruppe i flere år, vært vararepresentant til Stortinget og møtende stortingsrepresentant.
Stenersen var vararepresentant i Oslo bystyre fra 2011 til 6. november 2017. og ble fast møtende bystyremedlem i 2017. Samt leder av Oslo Frp fra 2016.
Stenersen var partiets 1. kandidat ved kommunevalget i 2019 i Oslo. Stenersen var i påfølgende periode nestleder i bystyregruppen fra 2019–2023.
Stenersen er fra 25. januar 2023 finanspolitisk talsperson og medlem i Finansutvalget i Oslo bystyre. I tillegg til å sitte i finansutvalget, har Stenersen også vært
medlem og fraksjonsleder i Kultur- og utdanningsutvalget og Helse- og sosialutvalget i Oslo bystyre.
Utdannelse
Stenersen har en mastergrad ved Handelshøyskolen BI i Oslo og en bachelorgrad fra Markedshøyskolen.
Yrkeserfaring
Stenersen har også vært intern i tankesmien Civita, og i samfunnsavdelingen hos PR-byrået Geelmuyden.Kiese. Hun jobbet som rådgiver for Norsk Revmatikerforbund fra 2015 til 2017.
Gribskov kommune
Gribskov kommune er en dansk kommune i Region Hovedstaden nord på øyen Sjælland, skapt gjennom kommune- og regionreformen 2005–07. Den nye kommunen ble opprettet formelt 1. januar 2007.
Kommunen har tatt navn etter Danmarks fjerde største skog, Gribskov, som ligger i kommunen.
Kommunens administrasjonssenter er Helsinge. En annen større by er Gilleleje, som tidligere var senter for Græsted-Gilleleje kommune. Tisvilde og Mårum er andre tettsteder.
Gribskov kommune er en samling av Græsted-Gilleleje kommune og Helsinge kommune. Den nye kommunen ligner det historiske Holbo Herred, men Nødebo Sogn mangler, i og med at dette sognet siden kommunalreformen i 1970 har tilhørt Hillerød kommune.
Det middelalderske Esrum kloster ligger sørøst i kommunen.
Lokalpolitikk
Ved kommunevalget 15. november 2005 ble Jannich Petersen fra Venstre valgt til ny borgermester med virkning fra 1. januar 2007. Han var da avtroppende borgmester i Græsted-Gilleleje kommune, som sammen med Helsinge kommune gikk inn i den nye storkommunen.
Byrådet i Gribskov kommune hadde 27 medlemmer for perioden 2005–2007. Ved kommunevalget 15. november 2005 fikk kommunalbestyrelsen (kommunestyret) rent Venstre-flertall. Fra og med kommunevalget i 2009 har kommunalbestyrelsen hatt 23 mandater
Hurtigløp på skøyter under Vinter-OL 1998 – 5000 meter herrer
5 000 meter herrer var en øvelse i hurtigløp på skøyter under Vinter-OL 1998 og ble avholdt i M-Wave i Nagano den 8. februar 1998.
32 utøvere fra 19 nasjoner deltok på distansen.
Rekorder
Dette var gjeldende verdens og olympisk rekord før Vinter-OL 1998:
Fritz London
Fritz London (1900–1954) var en tysk teoretisk fysiker.
Fritz London ble født i Breslau som den gang var en del av Tyskland.
Sammen med sin bror Heinz, leverte London betydelige bidrag til forståelsen av elektromagnetiske egenskaper. Etter at Adolf Hitler og NSDAP gjennomførte flere rasistiske lover i 1933, mistet han (på grunn av sin jødisk bakgrunn) sin stilling som professor ved universitetet i Berlin. Han hadde forskjellige gjestestillinger i England og Frankrike, før han til i 1939 emigrerte til USA.
I 1945 ble han en naturalisert statsborger av USA og han ble senere utnevnt til professor ved Duke University.
London ble tildelt Lorentzmedaljen i 1953.
Sennheiser
Sennheiser Electronic GmbH & Co. KG er et privateid tysk selskap som lager mikrofoner, hodetelefoner, telefoniprodukter, og hodesett til avionikk. Selskapet ble etablert i 1945.
I 1991 kjøpte de opp firmaet Georg Neumann GmbH.
Firmaet hadde 2734 ansatte i 2018.
Tysklandsbrigaden
Tysklandsbrigaden var den norske hærens bidrag til den allierte okkupasjonsstyrken i Tyskland etter den andre verdenskrig. Brigaden var utstasjonert under britisk kommando i 1947–1953.
Bakgrunn
Mot slutten av krigen forhandlet London-regjeringen med britene om våpenleveranser til det norske etterkrigsforsvaret. Britene kom med et utilfredsstillende tilbud og satte som betingelse at norske styrker måtte delta i okkupasjonen av Tyskland. Norge utredet så mulighetene for våpenkjøp fra Sverige som ble oppgitt på grunn av mangel på hard valuta. Norge hadde store tilgodehavender i britiske pund grunnet handelsflåtens innsats, og forhandlingene med britene ble gjenopptatt. I mars 1945 godtok London-regjeringen det britiske tilbudet og aksepterte norsk deltakelse i okkupasjonen av Tyskland. Den britiske regjeringen krevde opprinnelig 12,000 norske soldater, mens Stortinget i 1946 bare ville akseptere 4000 mann.
Forsvarsledelsen var imot å binde så store styrker i utlandet, mens forsvarsminister Jens Chr. Hauge av sikkerhetspolitiske grunner ønsket å samarbeide praktisk og operativt med britene som han anså som en viktig alliansepartner. Hauges syn vant igjennom.
Utstasjonering
Tysklandsbrigaden sto under norsk administrasjon og jurisdiksjon, men under britisk operativ kommando. Den var utstyrt med britisk utstyr, og ble i januar 1947 utstasjonert i Harz, underlagt britenes 5. divisjon. De norske soldatene hadde britiske uniformer merket med et lite norsk flagg på ermet, oppe ved skulderen. Styrken var på omkring 5000 soldater. Hver kontingent tjenestegjorde i seks måneder.
I 1948 økte den internasjonale spenningen, og norske myndigheter krevde at brigaden ble flyttet nordover til Schleswig-Holstein, slik at den lettere kunne trekkes tilbake til Norge i en krisesituasjon. Schleswig og Holstein var tidligere (før 1814) i personalunion med Norge, i egenskap av besittelser av den danske kongen.
Beno Eckmann
Beno Eckmann (født 31. mars 1917 i Bern, død 25. november 2008 i Zürich) var en sveitsisk matematiker og professorer.
Tysklandsbrigaden
Døde
Totalt 40 norske soldater døde under tjeneste i Tysklandsbrigaden, de fleste i ulykker. Fullstending liste finnes under Liste over norsk militærpersonell omkommet i tjeneste i etterkrigstiden.
Beno Eckmann
Eckmann var student under professor Heinz Hopf. Eckmann da tok sin mastergrad ved Eidgenössische Technische Hochschule Zürich (ETH) i 1931. I 2008 var Eckmann mottaker av Albert Einstein-medaljen. Eckmanns sønn var den matematiske fysikeren Jean-Pierre Eckmann som var professor ved universitetet i Genève. Eckmann mottok utmerkelsen Albert Einstein-medaljen i 2008.
Tysklandsbrigaden
Avslutning
På grunn av den kalde krigens begynnelse, og grunnleggelsen av NATO, endret den norske styrken karakter fra å være okkupasjonsstyrke til å være en del av en britisk-dansk-norsk NATO-styrke (South Jutland Land Covering Force) som skulle bidra til forsvaret av Schleswig-Holstein og de sørlige delene av NATOs nordregion mot den sovjetiske trusselen i tilfelle krig. Norge var interessert i en slik styrke, siden man anså at invasjonstrusselen mot landet var størst sørfra.
Våren 1953 ble brigaden trukket hjem og omdannet til Brigaden i Nord-Norge som følge av NATOs fokusering på forsvaret av Nord-Norge mot Sovjet. Her ble en rekke høytstående tyske offiserer med erfaring fra krigen invitert som rådgivere.
Ettertid
Et stort antall av medlemmene i Tysklandsbrigaden er senere blitt profilerte tysklandsvenner og har engasjert seg i norsk-tyske vennskapsforeninger. Blant annet var tidligere statsminister Kåre Willoch og tidligere forsvarssjef, general Fredrik Bull-Hansen soldater i brigaden.
Nær 40 nordmenn i Tysklandsbrigaden omkom i årene fra 1947 til 1953. På Akershus festning er reist en minnebauta med navnene på de norske som falt i tjeneste.
Kataragama
Kataragama er et hellig sted sør på Sri Lanka, 228 km sør for Colombo. Stedet er et pilegrimssted for både buddhister, hinduer og muslimer. Kataragama er også navnet på hinduguden Skanda/Murugan. Stedet er altså knyttet til denne guden. Kataragama regnes for å være en krigsgud, og han skal ha hatt to koner. Hvert år er det en stor festival i Kataragama der tusenvis av hengivne pilegrimer besøker stedet. Flere driver selvpining som en del av sin hengivelse.
Kataragama temple
Handelsregning
Handelsregning er et fag med en tradisjon i handelsnæringen. Faget gjør bruk av litt andre termer enn det som er vanlige termer i bedriftsøkonomien og er mer basert på enkle regneteknikker enn andre økonomifag. Anskaffelseskost er den kostnaden handelsbedriften får ved et innkjøp. Inntakskost er den kostnaden som oppstår samlet når varen er fremme hos kjøperen. Selvkost er den kostnaden som er reell, altså inklusive bedriftens faste kostnader. Pris er det vederlaget forretningen tar ved salg av varen til kunder.
Avanse er prispåslaget til inntakskost for å beregne prisen. Avansen regnes i prosent, vanligvis av inntakskost, og brukes som kalkulatornøkkel (faktor). Svinn er den andelen av varene som må kastes på grunn av holdbarhet eller av andre grunner.
I realskolen som var en tidligere videregående skole ble det undervist i regnskapsføring, praktisk regning og matematikk. Skolen ga et teorigrunnlag for næringsvirksomhet, men uten et spesialisert fag i økonomi. Faget handelsregning inngikk i pensum på handelsskolen, mens bedriftsøkonomi er en del av pensum i markedsførerfaget.
Anskaffelseskost
Anskaffelseskost er kostnaden for å få varen(e) fra leverandør og inn til eget lager, bl.a. frakt, montering osv. Investeringens anskaffelseskostnad = Netto nåverdi (ekskl. mva.)
Inntakskost
Inntakskost er det en vare koster i innkjøp med tillegg av frakt og andre innkjøpskostnader som er nødvendig for å få varen fram til lageret.
Selvkost
Selvkost eller fullkost er et begrep brukt innen økonomi. Selvkost for et produkt omfatter alle virksomhetens indirekte- og direkte kostnader forbundet med å selge og produsere produktet. I motsetning til ved bidragskalkulasjon ( se dekningsbidrag ) fordeles også de faste kostnadene. Siden de faste kostnadene pr definisjon er de samme uavhengig av produksjonsvolum vil tilleggssatsen for fordeling av de faste kostnadene avhenge av de estimater man på forhånd foretar for sannsynlig produksjon.
Selvkost + fortjeneste = Salgspris ekskludert merverdiavgift
Avanse
I handelsvirksomheter blir tillegget for dekningsbidrag ofte kalt avanse.
Avansen skal dekke både de indirekte kostnadene og fortjenesten til bedriften. Avansen regnes i prosent av innkjøpspris (varekostnaden). Hvis avansen regnes i prosent av utsalgspris kalles dette bruttoavanse eller bruttofortjeneste.
Bruttoavanse
Bruttoavansen er summen av avansetillegget og merverdigavgifttillegget
Fredslunden
Fredslunden er en park ved Kongebjørka i Molde. Den ble grunnlagt av Knut Ødegård, president for Bjørnsonfestivalen, i 1997. Stedet er valgt fordi Kongebjørka er et symbol for kampen for frihet, fred og menneskeverd.
De første som plantet trær i lunden var Wole Soyinka, den første afrikaner som vant Nobelprisen i litteratur, og den tyrkiske forfatteren Yasar Kemal. Det er særlig forfattere som har plantet trær, men også andre som har vært involvert i arbeid for fred og menneskerettigheter har bidratt til lunden.
Røde
Røde kan referere til:
Medley
Medley kan vise til:
United Way of America
United Way of America er en ideell organisasjon med hovedsete i Alexandria, Virginia. Organisasjonen har 1.300 lokale United Way kontor over hele USA. Organisasjonens fokus er å identifisere og løse kritiske samfunnsspørsmål og gjennomføre målbare forbedringer i sine lokalsamfunn gjennom samarbeid med skoler, offentlige etater, lokalt næringsliv og arbeidstakerorganisasjoer i tillegg til andre frivillige organisasjoner. De ulike United Way-kontorene bestemmer selv hvilke områder de jobber med på grunn av de store forskjellene fra sted til sted. Imidlertid er hovedfokuset som regel utdanning, arbeid og helse.
Resident Evil
Resident Evil, kjent som Biohazard i Japan, er en serie med overlevelsesskrekkspill utviklet av Capcom og skapt av Shinji Mikami. Spillene i serien har solgt over 25 millioner eksemplarer, og var med på å popularisere skrekkspillene. Spillene er sterkt influert av George A. Romeros Dead-filmer, likeså Alone in the Dark-spillene som var tilgjengelig for PC. Åtte filmer har også blitt laget med basis i serien.
FNAB-43
FNAB-43 er en maskinpistol fra Italia.
Resident Evil
Spillene
Resident Evil er basert på spillet Sweet Home, som igjen er basert på den japanske skrekkfilmen Suiito houmu. Skaperen Shiniji Mikami har innrømmet å ha lånt flere elementer fra Sweet Home, som bare ble utgitt i Japan i 1989, som herskapshus-settingen, oppgavene og dør-lasteskjemene. Det var Capcoms avdeling i USA som forandret tittelen fra Biohazard til Resident Evil, siden de regnet det navnet som mer salgbart.
Sibir
Sibir (russisk: Сиби́рь) er et større geografisk område i det østlige Russland og deler av Kasakhstan. Det strekker seg ifra Uralfjellene i vest til Stillehavet i øst, og utgjør mesteparten av det nordlige Asia.
Burmas raid i Thailand 1997
Den 28. februar 1997 forsøkte burmesiske tropper å raide en flyktningleir inne på Thailands territorium. Flyktningleiren skal ha vært fylt med etniske karenere. De burmesiske troppene møtte imidlertid motstand fra thailandske styrker, og trakk seg ut uten å ha oppnådd sine mål.
Røde Microphones
Røde Microphones er et australsk selskap med base i Sydney. Det ble etablert i 1967 av Henry og Astrid Freedman, og utvikler og produserer mikrofoner og relatert tilbehør. Rødes produkter er hovedsakelig brukt i profesjonelle lydstudioer såvel som i sanntids lydforsterking.
FNAB-43
Den første prototypen var ferdig i 1942, og den ble produsert fra 1944 til 1945 av det italienske selskapet Armaguerra Cremona. 7000 eksemplarer ble laget og levert til tyske og RSI-avdelinger som kjempet i Nord-Italia. Våpenet var dyrt å produsere, og krevde mye fresing og detaljarbeide under produksjonen.
Røde Microphones
I 1994 begynte firmaet å eksportere til USA, og i 1998 eksporterte de til 31 land. Eksporten sto for over 95 % av inntekten.
FNAB-43
Den har integrert munningsbrems og kompensator som også finnes på noen russiske våpen. De kom med foldestokk som foldes oppover for kompakt bæring av våpenet.
Pappenheim (andre betydninger)
Pappenheim kan vise til:
Mesopotamia
Mesopotamia (Μεσοποταμία Mesopotamia) sikter til landområdet mellom flodene Eufrat og Tigris i det nåværende Irak. Navnet stammer fra oldgresk og betyr landet mellom (μεσο mesos) flodene (ποταμός potamos). Det har siden omkring år 5000 f.Kr. eksistert byer og palasser fra forskjellige kulturer i dette området.
Sibir
Geografisk kan Sibir deles i tre hovedområder; det vestlige lavlandet (Det vestsibirske lavland) som går over i det sibirske platå (Det sentralsibirske platå), og til slutt fjellområdene i Det fjerne østen. På samme måte kan Sibir også deles inn i tre i nord/sør-retning; i nord er det tundra som går over i et ca. 1 000 km. bredt barskogbelte – taigaen, og videre til steppe/ørken områdene i sør. Geologisk utgjør mesteparten av Sibir et kraton, kalt Angaraland.
Mesopotamia
Mesopotamia har siden vært under blant annet gresk innflytelse, inntil araberne erobret området i år 656. I 1534 ble området overtatt av tyrkerne i Det osmanske riket. Under den 1. verdenskrig, i 1915, forviste britene tyrkerne og tok herredømme over det nåværende Irak. Herredømmet vedvarte inntil 1932, da Irak erklærte sin selvstendighet.
Fra forhistorie til historie (8000–3000 f.Kr.)
Omkring 8000 f.Kr. begynte mesopotamierne å dyrke jorden, ta i bruk lokale planter og temme ville dyr. Disse kunnskapene hentet de fra naboområder oppe i fjellsidene rundt Mesopotamiasletten – fra den såkalte fruktbare halvmåne. Jordbruket krevde hard arbeidsinnsats og reduserte levealderen, men økte matmengden betydelig. Tross hardt arbeidspress og økt sykdomstilfang fra husdyr, vokste likevel befolkningen merkbart. Neolittiseringsprosessen var i gang; menneskene var ikke lenger nødt til å basere seg på sanking og jakt, og kunne nå selv dyrke jorda. Se også artikkel Den fruktbare halvmåne.
Sibir
Størsteparten av befolkningen bor langs Den transsibirske jernbanen som går fra Moskva til Vladivostok ved stillehavskysten. De største byene er Novosibirsk, Jekaterinburg, Omsk og Tsjeljabinsk. Sibir utgjør omkring 77 % av Russlands territorium (13,1 millioner kvadratkilometer), men kun 25 % av Russlands befolkning (36 millioner mennesker). Den resterende delen av Russland kalles bare Europeisk Russland.
Mesopotamia
Halafperioden
Deretter flyttet mange ned fra de nordlige høydene til de frodige grønne viddene i det nordlige Mesopotamia, der nedbørsmengden var stor. Det var derfor ikke nødvendig å etablere et omfattende kunstvanningssystem som i syd; og frem mot 6000 f.Kr. strakk primitive byer seg i en bue fra de armenske høydene i vest til Zagrosfjellene i øst.
Nimrod (andre betydninger)
Nimrod kan referere til:
Mesopotamia
Halafperioden
Halafperioden (6900–4000 f.Kr) innebar to revolusjonerende nyvinninger i nordskråningene av Mesopotamia – handelen med obsidian fra fjellstrøk lengre nord, og den første bruk av keramikk for koking og lagring av matvarer. Når vi kommer til 6000 f.Kr gjorde bedre koking av mat og lagring av korn over tid det mulig å introdusere jordbruk i stor skala i de tidligere sumpområdene i Egypt og Mesopotamia.
Nå ble floddalen i sør bebodd og tatt i bruk. Her var regnmengden ytterst sparsom, derfor var det behov for en grundig kunstig vanning før den potensielle jorden kunne bli fruktbar og dyrkes. Denne utfordringen krevde en god organisasjon som kunne fordele arbeidet og vedlikeholdet av vanningssystemene. Mesopotamias velstand var gjennom hele historien avhengig av et sterkt lederskap som kunne sikre et velfungerende kanalsystem.
Sibir
Vann utgjør viktige elementer i Sibirs geografi, som inneholder 53 000 elver og mer enn én million innsjøer. Bajkalsjøen er verdens dypeste innsjø og inneholder nær en femtedel av verdens ferskvann, og elvene er blant verdens største. Fra vest til øst er de største elvene i Sibir Ob, Jenisej og Lena som flyter nordover til Nordishavet og Amur som flyter østover mot Stillehavet. Disse fire elvene drenerer omkring ⅔ av Sibir.
Resident Evil
Spillene
De fleste spillene er også tredjepersonsskytespill, der hovedpersonen beveger seg gjennom en serie forhåndsbestemte miljøer. Serien var med på å gjøre denne spillmåten populær, selv om den først ble utviklet gjennom Alone in the Dark-spillene for PC. Du har også mulighet i noen oppdrag å velge hvilken person du vil være, som avgjør hvordan spillet går videre.
Sibir
Det kan bli veldig kaldt der, ned til −71 ℃. Det finnes sibirtiger og ulv.
Det ligger gode økonomiske muligheter i Sibir, blant annet olje og gass. Et omfattende nettverk av rørledninger fører olje og gass til de ulike deler av det tidligere Sovjetunionen. Rørsystemet er bevart etter samveldets oppløsning, og det er nå planlagt å videreføre ledningene til Kina og Middelhavet.
Mesopotamia
Halafperioden
Mangel på stein, tre, metall og andre råstoffer tvang beboerne i floddalen til å utnytte eksisterende ressurser. De utviklet derfor en tekstilindustri med bearbeiding av ull, som grunnlag for en handel med omverdenen som forsynte dem med viktige og profitable varer. Vann og leire ble også benyttet, blant annet til å bygge alt fra beskjedne skur til storslåtte palasser og templer; selv de kjempemessige tempeltårnene ble bygget av teglstein, som var en blanding av hakket strå, leire og vann presset ned i en form. Teglet ble herdet ved å tørkes i solen eller brennes. Den samme teknikken benyttes fremdeles i Midtøsten.
Resident Evil
Spillene
Spillene er ofte blitt kritisert for å være ekstremt voldelige. Men tilhengerne har påpekt at all skytingen foregår i sin helhet mot zombier, og bare én gang i serien tar man livet av et menneske.
Mesopotamia
Ubaidperioden og Uruk
Uruk i det sørlige Mesopotamia var verdens største by på det tidspunktet, med monumental arkitektur og fremragende kunsthåndverk. Ressursene til bystaten ble rikt forsynt av underlagte byer og hadde en rekke handelskolonier i den nære Orienten. Det økonomiske senteret var en sentral tempeladministrasjon som hadde ansvar for betaling av lønn til arbeidere, til eksport, og som nødforsyning i krisetider. Det sosiale fellesskapet i byen tok seg av etterlatte barn og dyrket den samlende bygud. Man var først og fremst sønn av sin by, som var identisk med byens gud.
Omkring 3400 f.Kr. oppstod verdens første skriftspråk i Uruk, og med dette går vi fra forhistorien og inn i historien. I begynnelsen var skriften en ren billedskrift, som ble brukt til å forenkle regnskapsføringen. Etterhvert ble den også brukt til lærde utfoldelser, og gradvis ble tegnene forenklet og stilisert til egentlige sammensetninger av karakteristiske kiler. Dette ga navnet til skriftformen kileskrift.
Resident Evil
Mottakelse av spillene
Ved å bruke skrekkelementer, action og løsing av puslespill, har de fleste spillene i Resident Evil sin hovedserie fått positive tilbakemeldinger. Mange av spillene har fått flere priser, det spillet som kanskje har fått flest er Resident Evil 4, som blant annet vant to priser i den fjerde Gullstikka-utdelingen både for «beste actionspill» og for «beste konsollspill». En gjengående kritikk av serien noe som både kritikere og spillere har klaget på er dets merkelige plasseringer av puslespill. Spillet i serien som kanskje har fått mest pes for dette er Code: Veronica, en kritiker skrev dette om Code Veronica «fortsatt en puslespill drevet (i stedet for plot drevet) affære.» Capcom er dog blitt prist for i i hvert fall å prøve å integrere puslespillene bedre i plottet, IGN skrev at Resident Evil 4 sine pusslespil er«ikke så fordunklete at de ikke kan bli regnet ut, egentlig er mange av dem nokså intelligente.»''
Mesopotamia
Den tidlig-dynastiske periode
I den etterfølgende tidlig-dynastiske periode (2900–2350 f.Kr.) skjedde en betydelig befolkningsvekst. Det ble trangt om plassen i det frodige området mellom flodene Tigris og Eufrat, og byene måtte nødvendigvis ligge langs disse breddene. Dette medførte grensestridigheter mellom forskjellige bystater, som inngikk i forskjellige allianser med et skiftende overherredømme. Den økte befolkningsmengden forsterket behovet for lov og orden, og i tillegg til økonomiske tekster finner vi en mengde rettsprosedyrer fra denne perioden.
Emil Abrahamsen
Alfred Emil Abrahamsen (1875–1963) var norsk kunstmaler, hovedsakelig med maleri fra Jæren. Hans foreldre var Aslag Abrahamsen (1836-1893) og hustru Anne (1836-1876).
Abrahamsen var i 1900 elev av Sigurd Moe i Stavanger. I 1920 var han også elev av André Lhote på Académie Moderne i Paris.
EMA
EMA eller Ema kan vise til:
Freikollen
Freikollen er et fjell i Kristiansund kommune, Møre og Romsdal. Det er med sine 629 moh det høyeste fjellet i kommunen, og ligger plassert på øya Frei. Nærliggende topper er Lågfjellet (488 moh), Snipå (455 moh), Møstabjønn (331 moh). Det er god utsikt over Kristiansund og ytre deler av Nordmøre fra toppen.
Friluftsliv
Freikollen er et mye brukt turmål, og det er konkurranse om å ha flest bestigninger årlig. De som har 25 bestigninger eller mer notert i besøksprotokollen får diplom fra Kristiansund og Nordmøre Turistforening. Besøksboken ligger ved hovedvarden på toppen. Det årlige besøket ligger rundt 20.000.
Det er en egen varde for barn på toppen, denne står syd for den store. Her er det egen besøksbok for barn i alderen 0-12 år. Barna må bestige toppen like mange ganger som de fyller år for å få diplom. Et barn på ett år må bestige toppen en gang, to år – to ganger ...
I 2009 ble det for første gang arrangert motbakkeløp til toppen av fjellet, Freikollen Opp.
Mesopotamia
Den tidlig-dynastiske periode
De fantastisk rike kongegravene i Ur, med en helt ukjent gravskikk, stammer også fra denne perioden. I tillegg til et vell av prektige smykker av gull og edelstener, fant man skjeletter av hoffolk og tjenere som har fulgt sine herrer i døden. I den største graven fant man ikke mindre enn 80 mennesker, som man antar har tatt gift og sovnet stille inn, og som ble begravd som en del av kongens øvrige gravgods.
Endelig ble bystatene underlagt Sargon den store (2334–2279 f.Kr.), som etter å ha steget opp fra ubemerkethet beseiret Lugalzaggesi av Umma. Kort tid før dette, hadde denne kongen beseiret arvefienden Lagash og underlagt seg det meste av det sydligste Mesopotamia, som etter den dominerende sumeriske befolkningsgruppen kaltes Sumer.
Den oldakkadiske periode
Sargon den store innledet den oldakkadiske periode (2350–2100 f.Kr.) og skapte verdenshistoriens første rike med sentraladministrasjon og en stående hær som forble i hans families hender i tre generasjoner etter ham. Riket strakk seg fra Middelhavet i nord til Den persiske golf i syd og hadde monopol på en rik oversjøisk handel med så fjerne besittelser som Bahrain, Oman og India.
I tillegg til bekjempelse av indre opprør, førte Sargon den store og hans barnebarn Naram-Sin (2254–2218 f.Kr.) også felttog i så fjerne områder som Syria og det iranske høyland. Helt fram til den nybabyloniske periode i første halvdel av det første årtusen finner vi legender om disse to store kongene, med Sargon som den arketypiske gode kongen og Naram-Sin som hans motsetning. Den mest kjente av disse er Sargons fødselslegende, som ligger tett opp til Bibelens historie om Moses' oppvekst i Egypt. Ifølge legenden ble Sargon lagt i en sivkurv og kastet på Eufrat av sin mor, som var yppersteprestinne, og derfor ikke måtte føde barn. Floden førte ham til en vanndrager som løftet ham opp i sitt spann og satte ham til å arbeide i hagen. Dette er den gamle historien om herskeren som sitt lands gartner. Legenden fortsetter med at da Sargon drev med hagearbeid, ble han gudinnen Ishtars yndling, og derfor regjerte han over mesopotamierne i 55 år.
Perioden har fått navn etter kongebyen Akkad, som også har gitt navn til hele området nord for Sumer og Sargons folk, akkaderne. De snakket et østsemittisk språk, og på kongelig initiativ dukket språket opp i inskripsjoner fra denne perioden i stedet for sumerisk, som er av uviss opprinnelse. Man vet ikke eksakt når folket innvandret til floddalen, men allerede fra 2700 f.Kr. var de godt blandet med sumererne.